b'\n_START_ARTICLE_\nMinimoni\n_START_PARAGRAPH_\nAng Minimoni (\xe3\x83\x9f\xe3\x83\x8b\xe3\x83\xa2\xe3\x83\x8b\xe3\x80\x82; kilala rin bilang mini-moni, Mini Moni, or Minimoni) ay isang sub-grupo ng Morning Musume na isang groupong batang babaeng idol pop na Hapon, at noong kalaunan isang grupo sa loob ng Hello! Project. Hinahawakan sila ng produser na si Tsunku at ng kompanyang Hello! Project.  Gumanap din sila sa isang maikling serye na Minimoni de Bremen no Ongakutai na pinagbidahan nina Takahashi, Tsuji, at Kago; si Mika Todd ay nagkaroon sandaling pagpapakita sa dalawang kabanata.\n_START_SECTION_\nAng pagtatapos ng Mastermind\n_START_PARAGRAPH_\nNagtapos si Mari sa grupo noong Marso 3 para pangunahan ang grupong ZYX, ang kaunaunahang grupo sa Hello! Project na binubuo ng mga miyembro ng Hello! Project Kids. Dahil dito, pinalitan siya ni Ai Takahashi, isa ring miyembro ng grupong Morning Musume, habang ginawang pinuno ng grupo si Mika. Dalawang buwan bago umalis sa grupo si Mari, gumawa ang lima ng isang pelikula na may pamagat na Minimoni ja Movie Okashi na Daibouken!, inilabas noong Enero 21 sa VHS at DVD.  Ipinlawinag ng pelikulang ito kung bakit iniwan ni Mari ang grupo para pangunahan ang ZYX at kung paano nakasama si Ai (Takahashi) sa grupo._NEWLINE_Nag-iba ang uri ng kanilang mga awitin noong inilabas nila ang kanilang pansampung single na "CRAZY ABOUT YOU" noong Oktubre 16. Ang awiting ito ay may pagka-R&B ang tunog, isang istilo na ginamit nila sa kanilang pangalawang album na "Minimoni Songs 2."_NEWLINE_Noong Abril 21 taong 2004, inilabas ng grupo ang single na "Lucky CHA CHA CHA!" bago nagtapos sa grupo si Mika, noong Mayo 2. Dahil sa kanyang pag-alis, ang grupo ay huminto sa paglabas ng mga bagong awitin at sa pagtatanghal ng kanilang mga lumang awitin.'